钦定古今图书集成/明伦汇编/闺媛典/第050卷 > 黄观妻翁氏
## 钦定古今图书集成/明伦汇编/闺媛典/第050卷 > 黄观妻翁氏

按《备遗录》：“礼部右侍郎黄公，讳观，字澜伯，洪武间官
翰林，寻升礼部右侍郎。革除年，改官制为侍中。靖难
师既渡淮，公征兵上游，率诸郡入援，且行且募，兵至
安庆，闻京城已定，痛哭谓人曰：‘吾妻素有志节，必不
受辱’。遂招魂葬之江上。明日，家僮自京逃来，果言夫
人翁氏暨二女俱被执，有象奴得之，叱取钗钏出市”
酒殽，夫人遂携二女率家属十人赴淮清桥下死焉。
按：《明外史黄观传》：初观妻投水时，呕血石上成小影，
阴雨则见，有愁惨状，名“翁夫人血影。”石在观祠。